Q=16	C=12	SS=0	LS=0	PS=0	DC=4	LC=0	SD=0	BS=0	G0=18	G1=12	G2=4	DLID=kaa_Latn	BODY=2019 jylǵy 16 qazan 12:20\nNUR-SULTAN. QazAqparat – QR Densaýlyq saqtaý mınıstrliginiń bas onkolog-dárigeri, Qazaq ulttyq onkologııa jáne radıologııa ınstıtýtynyń dırektory Dılıara Qaıdarovanyń aıtýynsha, ata-ananyń ruqsatymen balalarǵa jatyr moıny qaterli isigine qarsy vaktsııanatsııa júrgiziledi, dep habarlaıdy QazAqparat tilshisi.\n«Obyrmen kúreste medıkter bıýdjetten qarajatty kóbirek surasaq, keı saıasatkerlerdiń túsinbeı qalatyny bar. Alaıda onkologııalyq aýrýlardyń úshinshi, tórtinshi satysyndaǵy naýqastardy da emdeý kerek. Ol úshin qarajat bólýge týra keledi. Mine, sondyqtan búgingi sammıttiń tańerteńgi bólimi obyrmen kúrestegi saıasat pen bıýdjetke arnaldy. Dári-dármek qymbat. Búgin Ýrýgvaı úkimetiniń ókilderimen kezdeskende olar da dári-dármekti syrttan satyp alatynyn estidik. ıAǵnı, onkologııalyq aýrýlardy naǵyz sapaly dári-dármekpen emdeý kerek. Osy sammıtti paıdalana otyryp, Dúnıejúzilik densaýlyq saqtaý uıymynan, qaterlik isikti zertteý agenttiginen dári-dármek baǵasyn arzandatýda kómek surap otyrmyz», - dedi Dılıara Qaıdarova Onkologııadaǵy Dúnıejúzilik kóshbasshylar sammıtinde tilshilerge bergen suhbatynda.\nOnyń aıtýynsha, ár elde obyrǵa qarsy dári-dármektiń baǵasy ártúrli. Bári tasymaldaýshyǵa baılanysty.\n«Qazir óziniń tıimdiligin dáleldegen skrınıngtiń úsh túrin qaldyrdyq. 2018 jyly jatyr moınynyń qaterli isigi boıynsha skrınıngten ótý jasyn 30-ǵa deıin túsirdik. Osydan keıin ártúrli jastaǵy áıelder kele bastady. Olar tegin tekseristen óte alady. Tekserilgisi keletin áıelderdiń sany 1 mıllıonǵa jetip jyǵylǵannan keıin memleket bul baǵytta taǵy da bıýdjetten qarjy bóldi. Dúnıejúzilik densaýlyq saqtaý uıymy jatyr moıny qaterli isigin vaktsınatsııa arqyly aldyn alýǵa bolatyn dertter qataryna jatqyzady. Biz jas qyz balalarǵa ata-ananyń ruqsatymen jatyr moıny qaterli isigi vaktsınatsııasyn tegin egýdi usynbaqpyz. ıAǵnı, ata-ana ruqsat berse, balasyna tegin vaktsınatsııa jasaımyz», - dedi ol.\nDılıara Qaıdarovanyń aıtýynsha, dál osyndaı vaktsınatsııanyń arqasynda Avstralııa memleketi jatyr moıny qaterli isigine shaldyǵý deńgeıin edáýir azaıtqan.\nEske sala ketsek, keshe elordada Onkologııadaǵy Dúnıejúzilik kóshbasshylar sammıtiniń jumysy bastalǵan bolatyn. Forým jumysyna Halyqaralyq obyrǵa qarsy odaq (UICC) prezıdenti, joǵary mártebeli hanshaıym Dına Maıred, Qazaqstan Densaýlyq saqtaý mınıstri Eljan Birtanov qatysýda.\nElbasy Nursultan Nazarbaev búgin Onkologııadaǵy Dúnıejúzilik kóshbasshylar sammıtiniń qatysýshylaryna quttyqtaý hat joldady .\n#Medıtsına #Qoǵam #QR Densaýlyq saqtaý mınıstrligi #Halyqaralyq uıymdar